text: Sjónavarpssending um verkætlanina í Liberia
text: #000001
text: Eitt sjónvarpslið fylgir í hølinum á føroyska ferðalagnum, sum í januar var og vitjaði verkætlanina hjá ABC barnahjálp í Liberia.
text: #000003
text: Í sendingin fær hyggjarin innlit í tær mongu avbjóðingar, sum tey, ið bjóða seg fram at veita menningarhjálp, møta á ferðini. Samstundis fáa vit innlit í fortíð, lív og vónir hjá teimum, sum fara at fáa ágóðan at føroysku menningarhjálpini.
text: #000004
text: Saman við umboðunum fyri ABC Barnahjálp í Føroyum og Íslandi vóru eisini Barbara á Tjaldrafløtti, fulltrúi í uttanríkisráðnum, og Jørgen Niclasen, landsstýrismður við uttanríkismálum. Landskassin hevur latið meira enn eina millión krónur til at byggja skúlan, sum er ætlaður til meira enn 500 børn, og man hettar vera størsta føroyska menningarverkætlanin í Føroyum higartil.
text: #000005
text: Í sendingin møta við Opheliu, sum er eitt av 60 børnum, sum hava fingið vón um eitt nýtt lív. Tey eru tey fyrstu, sum eru flutt inn á skúlaøkið hjá ABC Barnahjálp, sum liggur beint uttanfyri Monrovia, høvuðsstaðin í Liberia.
text: #000006
text: Tá Ophelia Dolo var 10 ára gomul varð hon tvingað í kríggj. Hon varð noydd at stríðast fyri sama uppreistrarher, sum týndi alla hennara familju í einum av teimum ræðuligastu kríggjunum í Afrika. Seks ár eftir at kríggið endaði droymir Ophelia um at sleppa til Amerika, sum í hennara verð er ímyndin av himmiríki á jørð.
text: #000007
text: Sendingin er knappan tíma long og verður send sum partur av einum temadegi í Kringvarpi Føroya 16. apríl, har evnið er Føroyar og 3. heimurin. Eftir sendingina fara Rúna Sivertsen, formaður í ABC Barnahjálp í Føroyum, og Barbara á Tjaldrafløtti, fulltrúi í uttanríkisráðnum at svara spurningum um menningarverkætlanina í Liberia
text: #000009
text: Jólagávur til børn í Nigeria
text: #000011